IKT i barnehagen 

MUREN ( oppdraget.

1. Individuelt.

Du får to ark. På det ene står det 24 pedagogiske verdiutsagn. På det andre arket er det tegnet et forslag til en mur. Bruk verdiutsagnene til å bygge argumenter for ditt syn på IKT i barnehagen. 

Skriv numrene på verdiutsagnene på mursteinene. De verdiutsagnene som du tenker er de mest grunnleggende skriver du inn i bunnen av muren. Du kan bruke ett av verdiutsagnene eller så mange du trenger. 

Deretter bygger du opp muren med verdiutsagn som du mener henger sammen med det/de som utgjør bunnen av muren. 

Verdiutsagn som du ikke er enig i, kan du kaste i bosskorga som er tegnet ved siden av muren.

2. Grupper på 3 personer.

Gruppene skal bestå av personer som vanligvis ikke arbeider sammen. Studer hverandres murer og se etter likheter og forskjeller. 

Spør hverandre etter begrunnelser og argument for å prøve å klargjøre hverandre sin praksisteori. Sammenligne også hva dere har kastet i søppelbøtta og diskuter grunnene for det.

Pass på at alle sine murer blir diskutert. Fordel tiden på alle.

MUREN ( noen pedagogiske verdiutsagn til bruk for å argumentere for ditt syn på IKT i barnehagen. 

	1. De minste barna, 0 – 3 åringene, har ikke noe utbytte av å bruke datamaskin. 
	7. Ingen kan lære noe uten å bruke det, heller ikke IKT og digitale verktøy.

	13. Uten humor er det umulig å forstå barns kommunikasjon og deres glede av dataspill.
	19. Som voksen har jeg et ansvar for å hjelpe barna til å oppleve mestring av ulike dataspill.

	2.  Datamaskinen hører til i skolen. Barnehagebarna må ikke frarøves verdifull tid til kroppslig utfoldelse.
	8. Man må passe seg for å forstyrre barnas lek og unngå å plassere datamaskinen for synlig i rommet.
	14. Det er nødvendig med mange voksne for at en kan drive med IKT og andre digitale verktøy.
	20. Det er egentlig når barna er alene uten vokseninnblanding, at de viser at de mestrer datamaskinen og andre digitale verktøy.

	3.  Barnehagens ansatte er forpliktet til stadig å lære seg nye ting.
	9. Barn kan bli stimulert til læring av språk og begrep gjennom lek med dataspill og f.eks. tegneprogram og skriveprogram. 
	15. Dataspill erstatter verken det å lese rim og regler, male med bred pensel eller bygge med klosser.
	21. Pedagogenes evne til å være emosjonelt tilgjengelig for barn er vel så viktig ved en datamaskin som i andre situasjoner.

	4.  Datamaskin og annet teknologisk utstyr kan bidra til læring på mange områder, f.eks. forstå antall og form ved det å klassifisere, sortere og sammenligne ting. 
	10. Barnehagens ansatte har god nok kompetanse til å stimulere barns læring, det er unødvendig med nyere utstyr som data og andre digitale verktøy.
	16. Min rolle i barnehagen er å skape trygghet slik at alle barn kan føle seg frie til å bruke lære seg å bruke mus og tastatur.
	22. Det er verdifullt å bruke digitale verktøy som bilder og tekst ved dokumentasjon fra utflukter som f.eks. i skogen, på stranden, på bytur. 

	5. Det er urimelig å forvente at en barnehage skal drive med IKT og digitale verktøy. 
	11. Konflikter barn i mellom ved datamaskinen bør løses med tidsur, slik at ett og ett barn kan få ha maskinen for seg selv.
	17. Det eneste positive med data er at barna lærer seg data, men de lærer ikke noe gjennom data.
	23. Dataspill inneholder så mye informasjon og stimulerer til språklig bevissthet at de kan erstatte andre spill.

	6. Datamaskinen bør plasseres i garderoben slik at barna kan spille dataspill i ro og fred.
	12. Det blir feil å erstatte vanlige blyanter med tegneprogram.
	18. Et stimulerende læringsmiljø innebærer også varierte digitale verktøy.
	24. Det er helt avgjørende for barns tilegnelse av digital kompetanse at de voksne har selv denne kompetansen.

